Ine Schäffer

Inga "Ine" Schäffer (o.s. Mayer-Bojana, 28. maaliskuuta 1923 – 19. maaliskuuta 2009) oli itävaltalainen yleisurheilija ja olympiamitalisti. Hänen päälajinsa oli kuulantyöntö.

Schäffer saavutti kuulantyönnön olympiapronssia Lontoossa 1948. Hänen tuloksensa oli hänen omissa nimissään ollutta Itävallan ennätystä sivuava 13,08 m ja hän hävisi hopeamitalisti Amelia Piccininille vain 1,5 senttimetriä.

Schäffer voitti Itävallan mestaruuden kuulantyönnössä vuosina 1943 ja 1948 sekä kiekonheitossa vuosina 1943 ja 1949. Hän paransi neljästi Itävallan kuulantyöntöennätystä: 12,92 m vuonna 1943, 13,08 m vuonna 1948, 13,25 m vuonna 1949 sekä 13,27 m vuonna 1950. Vuonna 1949 hän teki kiekonheitossa Itävallan ennätyksen 42,53 m.

Lähteet

Viitteet 

Itävaltalaiset kuulantyöntäjät
Itävaltalaiset kiekonheittäjät
Itävaltalaiset olympiamitalistit
Vuonna 1923 syntyneet
Vuonna 2009 kuolleet